S usesmel-a amseknawal yettejmal-d deg usegzawal awalen yellan deg tutlayt, yis-s yezmer umnadi ad d-yerbeḥ lweqt, imi awalen i yecrek unamek ad ten-yaf ttekkin γer yiwen n uẓar, maca ilaq ad yili yessen yakan ilugan n tutlayt, acku win ur ten-nessin ara ad as-yiwԑir ad d-yaf aẓar n wawal i yettnadi. Nezmer ad d-nini iẓuran ur wulmen ara ad ilin d tidfayin, imi abeddel i d-yettilin fell-asen d ugur i d-yettmager umseknawal mi ara yefreq iẓuran, rnu γer waya nezmer ad d-naf deg usegzawal yiwen n wawal yettuγal-d deg yiẓuran yemgarraden neγ ad naf awalen i yecrek unamek ttekkin γer yiẓuran yemxallafen.